paragraph_text: Klub je osnovan 1921. godine u Ploieștiu kao Clubul Sportiv Astra-Română. Većinu svog postojanja proveo je u nižim rangovima rumunjskog nogometa. Godine 1990. Ioan Niculae postao je vlasnik kluba. Od tada Astra počinje ostvarivati uspjehe. U sezoni 1997./98. ostvaruje plasman u Ligu I. U rujnu 2012. godine klub prelazi iz Ploieștia u Giurgiu. U europskim natjecanjima Astra je prvi put igrala u sezoni 2013./14. kada je u okviru Europske lige igrao protiv Domžalea. U sezoni 2015./16. osvaja domaće prvenstvo po prvi put.